CELEX: 32015R0050
Language: da
Date: 2015-01-14 00:00:00
Title: Kommissionens gennemførelsesforordning (EU) 2015/50 af 14. januar 2015 om ændring af bilag I til Rådets forordning (EF) nr. 32/2000 med henblik på indførelse af Unionens nye GATT-bundne toldkontingenter for chokolade, sukkervarer og kiks

15.1.2015   
            
            
               DA
            
            
               Den Europæiske Unions Tidende
            
            
               L 9/20
            
         KOMMISSIONENS GENNEMFØRELSESFORORDNING (EU) 2015/50
   af 14. januar 2015
   om ændring af bilag I til Rådets forordning (EF) nr. 32/2000 med henblik på indførelse af Unionens nye GATT-bundne toldkontingenter for chokolade, sukkervarer og kiks
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af Rådets forordning (EF) nr. 1808/95 (1), særlig artikel 9, stk. 1, litra b), første led, og
   ud fra følgende betragtninger:
   
               (1)
            
            
               Forordning (EF) nr. 32/2000 åbnede og fastsatte forvaltningen af Unionens GATT-bundne toldkontingenter, der skulle anvendes i kronologisk orden efter datoer for accept af toldangivelser.
            
         
               (2)
            
            
               Ved afgørelse 2014/116/EU (2) godkendte Rådet aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union.
            
         
               (3)
            
            
               Aftalen i form af brevveksling fastsætter nye, årlige toldkontingenter for chokolade, sukkervarer og kiks. Indførelsen af de nye toldkontingenter kræver ændring af forordning (EF) nr. 32/2000.
            
         
               (4)
            
            
               Da aftalen i form af brevveksling trådte i kraft den 1. juli 2014, bør den relevante del af denne forordning finde anvendelse fra samme dato.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 32/2000 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. juli 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. januar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 5 af 8.1.2000, s. 1.
   
      (2)  Rådets afgørelse 2014/116/EU af 28. januar 2014 om indgåelse af aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (EUT L 64 af 4.3.2014, s. 1).
   
      BILAG
      Følgende rækker indsættes i tabellen i bilag I til forordning (EF) nr. 32/2000:
      
         
                     »09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Chokolade
                  
                  
                     Fra 1. juli til 30. juni
                  
                  
                     2 026 ton
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Sukkervarer uden indhold af kakao (herunder hvid chokolade)
                  
                  
                     Fra 1. juli til 30. juni
                  
                  
                     2 289 ton
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Andre varer end knækbrød, honningkager og lignende, søde kiks, biskuitter og småkager, vafler, tvebakker og kryddere, ristet brød og lignende ristede varer
                  
                  
                     Fra 1. juli til 30. juni
                  
                  
                     409 ton
                  
                  
                     40«